Mang nat ai lam
故事
时间:2014-04-09 00:00:00 来源:德宏团结报
Jinghpo masha ni hta masha langai ngai si jang,dai mang hpe lup kau ma ai. Shing n rai wan hte mang nat kau chye ma ai. Rai timung Jinghpo hta na masha amyu n kau mi gho kaji kaba, gumgai dingla, si masi ma hkara hte a mang hpe wan hte galoi mung nat akau ga ma ai. Shing re ai msha amyu ni go shong se na masat dingsat langai ngai lu ai ni rai ma ai.
Raitimung nat jo ai masha amyu yong hte go ndang kapo nna si ai num hpe rai timung la hpe rai timung, tut nong e wan hte a nat kau nga ma ai. Shingrai, mang langai ngai hpe nat kau na rai jang, nam e hpun lo lo hta la nhtom, dai hpun ni hpe dong amsum mali daram tso hkra, dang da nna, mang hpe du-u hte hpon dai hpun dang hta mara nna, nat kau ma ai rai.
Shong de kahtong langai mi hta dingla langai mi si jang, dai mang hpe jang ton da ma ai. Dai hpang gade nna yang, mang makoi poi galo nna masha lo lo wa sa ma ai. Dai dingla a mang hpe shaba wot yu yang, wan hte nat kau na hpru ai majo, masha n kau mi mang sa nat ma ai.
Dai mang nat sa ai masha ni go chyaru lo lo lu la ma ai majo, shanhte yong chyaru nang shajang ma ai. Shanhte go mang nat ai shara e ga lo gasat hkat nna, la langai mi go kaga masha langai mi hpe nhtu hte kahtam wu ai. Dai hkala hkrum ai wa hpe nta de jom hpai wa ma ai.
dai machyi ai wa hpe Manmo tsi rung kaba de alawan hpai sa wa nna, tsi-rung e ram, ram na hkra tsi jang, dai wa go mai mat wa ai rai. dai kahtam ai wa go, chyaru nang ai bai branm jang, shi a manang wa hpe kahtam kau ai majo, grai hkrit gari ai hte hprong mat wa ai rai.
Sjhingrai, mung up ai du ni go masha yong a matu tsi-rung ton da ai majo, dai hkala hkrum ai wa go jahpu manu n hkrat ai hte n si n mat ai mai wa lu ai. Dai tsi rung n nga yang go,gaja wa teng teng mai mat walu timung, tsi jahpu grai hkrat wa na re ai rai. Dai majo mung up ai du ni ton da ai tsi rung a akyu go gade kaba ai ndang tsun lu ai rai.
Bai chyaru lu ai lam go masha hpe gade jahjten ai lam re ai hpe anhte tut nong e mu lu ga ai. Dai chyaru go, akyu n jo lu ai hta n-ga, lu ai masha n lang hte hpe ru yak tsin-yam tsin-dam hte matsan mayan jahkrum nna, hpang jahtum e tinang a sak hpe pyi kau shangun lu ai rai. Dai majo,chyaru hpe kadai rai timung koi gam na mai ai lo.
ivj ik/g ovs qkf evg rczd
Mungdo gumgai dingla ganbu gonhkang da...
Sumla shiga
Si Gyin Hpyin mung shawa pati hpung ...
Sumla shiga
kac_Latn zho_Hant zho_Hans kac_Latn kac_Latn kac_Latn kac_Latn kac_Latn kac_Latn kac_Latn ltg_Latn kac_Latn kac_Latn kac_Latn kac_Latn